Rossiyaning eng «dangasa» mintaqalari ma'lum qilindi

Rossiya Davlat statistika federal xizmati ma'lumotlariga ko‘ra, eng kam ish haftasi Oltoy Respublikasida bo‘lib, u o‘rtacha 32,9 soatni tashkil etadi. Bu haqda RT xabar berdi.
Kareliya (33,4) eng «dangasa» mintaqalar orasida ikkinchi o‘rinni, Komi Respublikasi (34,1) uchinchi o‘rinni egalladi.
Shu bilan birga, Sevastopol aholisi eng ko‘p ishlaydi - haftasiga o‘rtacha 39 soat. Shuningdek, Qalmog‘iston (38,8), Voronej (38,8) va Yahudiylar muxtor viloyatida (38,8) ham uzoq ish haftasi kuzatiladi.

 

Qayd etilishicha, erkaklar ayollardan ko‘ra ko‘proq mehnat qiladi - haftasiga o‘rtacha 35,4 soatga qarshi 38,7 soat.
Bundan oldin, Rossiyaning iqtisodiy o‘sishi uydirma ekani ma'lum bo‘lgandi.
Rosstat Rossiyada sanoatning o‘sish sur'atlari deyarli ikki yillik rekord darajaga yetgani haqida xabar berdi - uning ma'lumotlariga ko‘ra, sanoat korxonalari ishlab chiqarishi 2019 yil yanvar oyidagi 1 foizdan fevral oyidagi 4,1 foizgacha tezlashgan. Rosstat hisob-kitoblari iqtisodchilarni hayratga soldi, sababi o‘tgan uch oy ichida iqtisodiyotda sanoat ishlab chiqarish sur'atining pasayishi kuzatilgandi, deb yozmoqda «Kommersant'» gazetasi.